ai4bharat/Pralekha huggingface dataset:
وزارت اطلاعات ونشریات
یوم جمہوریہ کی دوردرشن کی کوریج عالمی سطح پر ہٹ
دوردرشن کی نشریات کا اس وقت کوئی ثانی نہیں ہوتا جب یہ قومی اہمیت کی عظیم تقریبات کی 360 ڈگری کوریج کرتا ہے۔ یہ بات ماضی میں کئی مرتبہ ثابت ہوچکی ہےالبتہ اس مرتبہ دوردرشن نے اپنے آپ میں ایک غیرمعمولی کارنامہ سرانجام دیا ہے، جو یوم جمہوریہ 2022 کی انتہائی شاندار کوریج تھی، جس میں اس سے قبل ،بھارتی فضائیہ کی پوری شان وشوکت اور بڑی تعداد میں فلائی پاسٹ کی ایسی تصویر کشی پہلے نہیں کی گئی ۔
ناظرین کے بدلتے ہوئے انداز کی ایک علامت میں دوردرشن کے یوٹیوب نیٹ ورک پر یوم جمہوریہ کی کوریج میں ناظرین کی تعداد اس کے ٹی وی نیٹ ورک کے مقابلے میں کہیں زیادہ تھی ، جو کہ بالترتیب 2.6 کروڑ اور 2.3 کروڑتھی۔ یہ اعداد وشمار یکجا ہوکر اس بات کا عندیہ دیتے ہیں کہ دوردرشن کے نیٹ ورک کی رسائی کتنی وسیع ہے۔ناظرین کی اس تعداد میں کئی گنا اضافہ ہوکر یہ اس وقت مجموعی طور پر 3.2 بلین ٹیلی ویژن شائقین کے منٹ تک پہنچ گئی جب 180 سے زیادہ چینلوں نے ملک بھر میں دوردرشن کے ان نظاروں کو صبح9 بجے سے دوپہر تک نشر کیاتھا۔
اس تاریخی یوم جمہوریہ کی کوریج کے ذریعہ ، دوردرشن نے ، 140سے زیادہ ممالک میں اپنےعالمی ناظرین کی تعداد میں کئی گنا اضافہ کرکے عالمی ناظرین کے مابین بھی نمایاں مقام حاصل کرنے کی راہ ہموار کی ہے، جن میں امریکہ ، کناڈا ، جرمنی ، جاپان ،فرانس ، آسٹریلیا ، نیوزی لینڈ، سعودی عربیہ، پاکستان اور متحدہ عرب امارات شامل ہیں۔
دوردرشن کی کو ریج کی ہندوستان اور بیرون ملک، دونوں پیمانوں پر زندگی کے ہرزمرے کے لوگوں نے وسیع ستائش کی ہے۔
یوم جمہوریہ کے بہت سے ویڈیو اب بھی لاکھوں لوگوں کے ذریعہ دیکھے جارہے ہیں۔
دستوں کے مارچنگ کے نظارے – https://www.youtube.com/watch?v=PwmeHNAIouA
یوم جمہوریہ کی پریڈ کے موقع پر فلائی پاسٹ - https://www.youtube.com/watch?v=3EOYAUykcKk
صدرجمہوریہ کووند اور وزیر اعظم مودی نے وراٹ کو خیرباد کہا-
https://www.youtube.com/watch?v=0-qoGg08j9E
ریاستوں کی جھانکیاں - https://www.youtube.com/watch?v=uq5RIoOLryY
ٹویٹر پر پرسار بھارتی کی سیلفی کی مہم ہٹ ہوئی ہےکیونکہ ہرعمر کے گروپ کے بہت سے فاخر ہندوستانیوں نے دوردرشن پر یوم جمہوریہ تقریبات کو دیکھتے ہوئے اپنی سیلفیز پوسٹ کی ہیں۔
وزارت دفاع
رکشا منتری راج ناتھ سنگھ نے غیر شادی شدہ مرد فوجی اہلکاروں کو بچے کی دیکھ بھال کی چھٹی کا فائدہ دینے کو منظوری دی
نئی دہلی،10 اگست / رکشا منتری جناب راج ناتھ سنگھ نے ٖغیر شادی شدہ مرد فوجی اہلکاروں کو بچے کی دیکھ بھال کی چھٹی  کا فائدہ دینے اور حفاظتی دستوں کی خاتون افسروں کے معاملے میں سویلین ملازمین کے لیے سی سی ایل کے مساوی فائدے دینے سے متعلق ڈی او پی ٹی کے حالیہ حکم کے مطابق سی سی ایل کے ضابطوں میں کچھ چھوٹ دینے کو منظوری دی ہے۔
فی الحال سی سی ایل حفاظتی دستوں میں خاتون افسروں کو دی جاتی ہے۔ حال ہی میں ڈی او پی ٹی نے سویلین ملازمین کو سی سی ایل دینے کے لیے اُس میں کچھ ترامیم کی ہیں۔ جس کے مطابق اب تک خاتون افسروں کو دی جانے والی سی سی ایل اب تک غیرشادی شدہ مرد سرکاری ملازمین کو بھی دی جائے گی۔ 40 فیصد معذوری والے بچے کے معاملے میں متعینہ 22 سال کی عمر کی حد سی سی ایل حاصل کرنے کے مقصد کے لیے ہٹا دی گئی ہے۔ اس کے علاوہ ایک بار میں سی سی ایل کی کم از کم مدت 15 دن سے گھٹا کر پانچ دن کر دی گئی ہے۔
اب اسی قسم کے فائدے دفاعی ملازمین کو فراہم کرانے سے متعلق وزارت دفاع کے تجویز کو رکشا منتری جناب راج ناتھ سنگھ نے منظور کر لیا ہے۔ اس کے ساتھ ہی غیرشادی شدہ مرد فوجی اہلکار بھی اب سی سی ایل کا فائدہ حاصل کر سکیں گے۔ غیر شادی شدہ مرد فوجی اہلکار اور دفاعی دستوں کی خاتون افسر بھی 40 فیصد معذوری کے معاملے میں بچوں کی عمر کی شرط کے بغیر سی سی ایل کا فائدہ حاصل کر سکتے ہیں۔ اس کے علاوہ سی سی ایل کی کم از کم مدت بھی ہر ایک بار میں پہلے کی حد 15 دن سے گھٹا کر پانچ دن کر دی گئی ہے۔
پنچایتی راج کی وزارت
پنچایتی راج کی وزارت کی سوامیتوا اسکیم نے ای گورننس 2023 کے لیے قومی ایوارڈ جیتا
پنچایتی راج کی وزارت کی سوامیتوا  اسکیم نے شہریوں پر مرکوز خدمات فراہم کرنے کے لیے ابھرتی ہوئی ٹکنالوجیوں کے اطلاق کے لیے ای گورننس 2023  کے لیے قومی ایوارڈ جیتا ہے۔
یہ ایوارڈ اور ٹیم این آئی سی-ایم او پی آر کی حمایت سے ٹیم سوامیتوا کے ذریعہ کیے گئے بہترین اور مثالی کام کا اعتراف ہے۔ ٹکنالوجی بہت تیزی سے ترقی کر رہی ہے اور گورننس اصلاحات کے ساتھ ٹکنالوجی کو مربوط کرنے کے اقدامات کے نتائج آنا شروع ہوگئے ہیں، اور سوامیتوا اسکیم کے تحت ٹکنالوجی کے استعمال نے شہریوں پر مرکوز حکمرانی کی طرف بہت سہولت فراہم کی ہے اور دیہی بھارت کو خود کفیل بنانے کے لیے جامع گاؤں کی منصوبہ بندی میں مدد کی ہے۔
موثر نفاذ کے ذریعے سوامیتوا اسکیم دیہی بھارت کے لیے ایک مربوط جائیداد کی توثیق کا حل فراہم کرنے، دیہی علاقوں میں رہنے والے لوگوں کے مالی استحکام کو بہتر بنانے اور دیہی بھارت میں زندگیوں کو تبدیل کرنے میں کامیاب رہی ہے۔
وزارت دفاع
اترپردیش کے دفاعی صنعتی گلیارے کاآغاز
نئی دہلی ،13 اگست : اترپردیش کے دفاعی صنعتی گلیارے کا آغاز علی گڑھ میں صنعتی ملاقات کے دوران 3700کروڑروپے سے زائد کی سرمایہ کاری کے اعلان کے ساتھ ہواہے اوریہ سرمایہ کاری دفاعی پیداوار کے شعبے میں کی جانی ہے ۔ اس صنعتی ملاقات میں وزیردفاع محترمہ نرملا سیتارمن ، اترپردیش کے وزیراعلیٰ جناب یوگی آدتیہ ناتھ ، دفاع کے وزیر مملکت ڈاکٹرسبھاش بھامرے ، اترپردیش کے صنعتی ترقیات کے وزیر جناب ستیش مہانا ، رکن پارلیمنٹ جناب ستیش کمارگوتم ، اور متعدد دیگروزرأ اوردیگراراکین قانون ساز اسمبلی موجود تھے ۔
اترپردیش دفاعی صنعتی گلیارے کی سرمایہ کاری کا تعلق درج ذیل صنعتوں سے ہے ۔
ایچ اے ایل ۔1200کروڑروپے ، اوایف بی ۔ 1077کروڑروپے ، ایم کے یو۔900 کروڑروپے ، بی ای ایل ۔240کروڑ رپے ، بھارت فورج ۔200کروڑروپے اور پی ٹی سی 115کروڑروپے ۔ اعلان کردہ سرمایہ کاری کی مجموعی رقم 3732کروڑروپے کے بقدرہے ۔بوئنگ انڈیا نے اعلان کیا ہے کہ وہ ایچ اے ایل کے تعاون سے ایک ہنرمندی مرکز قائم کریگی ۔
وزیراعلیٰ نے اترپردیش میں دفاعی کوریڈور لانے کے لئے مرکزی حکومت کا شکریہ اداکیااور یقین دلایا کہ ریاستی حکومت پروجیکٹ کی کامیابی کے لئے تمام ضروری اقدامات کریگی ۔ انھوں نے کہاکہ حکومت اترپردیش نے دفاعی اور ایئرواسپیس کی ایک پالیسی نیز کاروباردوست پورٹل وضع کیاہے ،جس کے تحت دفاعی پیداوار کے لئے بہت پرکشش مقامات شامل ہیں ۔ وزیردفاع محترمہ سیتارمن نے دفاعی صنعت کو مدعوکیا کہ وہ بھارتی دفاعی دستوں کوسازوسامان سپلائی کرنےکے علاوہ برآمدات کے کام میں بھی شریک ہوں۔ انھوں نے اترپردیش میں دفاعی گلیارے کی تشکیل کے سلسلے میں مرکزی حکومت کی جانب سے پوری پوری امداد کی یقین دہانی کرائی ۔
U-4246
(Visitor Counter : 29
امور صارفین، خوراک اور عوامی تقسیم کی وزارت
ای-کامرس پلیٹ فارم پر موجود جعلی تبصرے مرکز کی نگاہ میں ہیں
صارفین کے امور کا محکمہ جعلی جائزوں کی بڑھتی ہوئی تعداد پر تبادلہ خیال کرنے اور آگے کا روڈ میپ تیار کرنے کے لیے ای کامرس اداروں اور اسٹیک ہولڈروں کے ساتھ میٹنگ کرے گا
صارفین کے امور کا محکمہ  صارفین کو ای کامرس پلیٹ فارموں پر آن لائن سروسز یا مصنوعات کو خریدنے کے لیے گمراہ کرنے والے جعلی تبصروں کے سیلاب کا جائزہ لے گا اور آگے کا روڈ میپ تیار کرنے کے لیے ایڈورٹائزنگ اسٹینڈرڈز کونسل آف انڈیا  کے تعاون سے جمعہ، 27 مئی 2022 کو مختلف اسٹیک ہولڈروں کے ساتھ ایک ورچوئل میٹنگ کا انعقاد کرے گا۔
اجلاس میں بنیادی طور پر صارفین پر جعلی اور گمراہ کن جائزوں کے اثرات اور اس بے قاعدگی کو روکنے کے لیے ممکنہ اقدامات پر تبادلہ خیال کیا جائے گا۔ اس سلسلے میں، سکریٹری، ڈی او سی اے، جناب روہت کمار سنگھ نے تمام اسٹیک ہولڈروں جیسے فلپ کارٹ، امیزون، ٹاٹا سنز، ریلائنس ریٹیل جیسے ای کامرس اداروں اور کنزیومر فورمز، لاء یونیورسٹیز، وکلاء، FICCI، CII اور صارفین کے حقوق کے کارکنان وغیرہ کو اس اجلاس میں شرکت کی دعوت دی ہے۔
اس دعوت نامے کے ساتھ، جناب سنگھ نے 20 جنوری 2022 کو یورپی کمیشن کی ایک پریس ریلیز کا بھی اشتراک کیا ہے، جس میں یورپی یونین کی 223 بڑی ویب سائٹس پر آن لائن صارفین کے تبصروں کی اسکریننگ کے نتائج پر روشنی ڈالی گئی ہے۔ اسکریننگ کے نتائج نے اس بات کو اجاگر کیا ہے کہ کم از کم 55 فیصد ویب سائٹس نے یورپی یونین کے غیر منصفانہ تجارتی طرز عمل کی ہدایت کی خلاف ورزی کی ہے۔ اس ہدایت میں صارفین کو با خبر انتخاب کرنے کے لیے صحیح معلومات فراہم کرنے کی ضرورت بتائی گئی ہے۔ اس کے علاوہ، 223 ویب سائٹس میں سے 144 میں، حکام اس بات کی تصدیق نہیں کر سکے کہ تاجر اس بات کو یقینی بنانے کے لیے کافی کام کر رہے تھے کہ آیا تبصرے مستند تھے یا نہیں، یعنی وہ ان ہی صارفین کی طرف سے پوسٹ نہیں کیے گئے تھے جنھوں نے اصل میں تبصرہ کیے گئے پروڈکٹ یا سروس کا استعمال کیا تھا۔
خط میں کہا گیا ہے کہ ’یہ بات قابل ذکر ہے کہ انٹرنیٹ اور اسمارٹ فون کے استعمال میں اضافے کے اس وقت میں صارفین اشیا اور سروسز کی خریداری کے لیے آن لائن خریداری کر رہے ہیں۔ اس بات کو مد نظر رکھتے ہوئے کہ ای کامرس پلیٹ فارموں پر پروڈکٹ کو طبعی طور پر دیکھنے یا جانچنے کا کوئی موقع نہیں ہوتا ہے اور یہ ایک ورچوئل خریداری کا تجربہ ہے، صارفین سامان یا سروسز خریدنے والے صارفین کی رائے اور تجربے کو جاننے کے لیے ای کامرس پلیٹ فارم پر پوسٹ کیے گئے تبصروں پر بہت زیادہ انحصار کرتے ہیں۔۔ اس طرح، جعلی اور گمراہ کن تبصروں کی وجہ سے، کنزیومر پروٹیکشن ایکٹ 2019 کے تحت صارف کے معلومات کے حق کی خلاف ورزی ہوتی ہے۔‘
خط میں یہ بھی کہا گیا ہے کہ ”چونکہ یہ مسئلہ روزانہ کی بنیاد پر آن لائن خریداری کرنے والے لوگوں پر اور بطور صارف ان کے حقوق پر نمایاں اثر ڈالتا ہے، اس لیے یہ ضروری ہے کہ اس کا زیادہ اور تفصیل سے جائزہ لیا جائے۔“
کیمیکلز اور فرٹیلائزر کی وزارت
فارما ٹیکنالوجی کے اداروں کی معاونت
ادویہ سازی کے محکمے نے ملک بھرمیں قومی سطح کے حامل ادویہ سازی کے سات ادارے، جن میں تعلیم وتحقیق  دی جاتی ہے ،کی تشکیل کی ہے ۔ ان میں خاص طورسے ریاست پنجاب کے موہالی ، گجرات کے احمدآباد، بہارکے حاجی پور، ریاست تلنگانہ کے حیدرآباد ، آسام کے گواہاٹی ، مغربی بنگال کے کولکاتہ اور اترپردیش کے رائے بریلی شامل ہیں ۔ملک بھرمیں ادویہ سازی سے متعلق تعلیم وتحقیق اوران کی نشرواشاعت اورفروغ نیز معیاری تعلیم کے لئے ان اداروں کو قائم کیاگیاہے اور یہ اپنے آغاز سے ہی شاندارکام کررہے ہیں ۔  ۔یہ ادارے قومی اہمیت کے حامل ادارے ہیں ، جن میں پوسٹ گریجویشن سے لے کر ڈاکٹریٹ تک کی تعلیم دی جاتی ہے ۔ یہاں بہت ہی اعلیٰ معیارکی تحقیق اور مختلف خصوصیات سے طلباء کو ماہربنایاجاتاہے اوربالخصوص ادویہ سازی اورطبی آلات کو بنانے کی تیاری کے شعبے میں انھیں طاق کیاجاتاہے ۔
گذشتہ پانچ برسو ں کے دوران  کے فنڈ میں تقریبا 937کروڑروپے جاری بھی کئے گئے ہیں ۔ ان اداروں کے قیام سے ہی اب تک 7347طلباء کو پوسٹ گریجویشن کی ڈگری اور 467طلباء کو ڈاکٹریٹ کی ڈگری سے نوازاجاچکاہے یعنی ان ادارو ں نے ملک بھرمیں ادویہ سازی کے شعبے میں قابل افراد ملک بھرمیں بھیجے ہیں ۔ مختلف موقرجرائد ورسائل میں 5277تحقیقی کالمس شائع ہوئے ہیں ، مختلف اداروں اورانڈسٹری کے درمیان 161مفاہمت ناموں پر دستخط کئے گئے ہیں اور ادویہ سازی کے شعبے میں 301تحقیقی مواد پیٹنٹ کرائے گئے ہیں ۔ پارلیمنٹ نے حال ہی میں این آئی پی ای آرایس  ۔جس کا اصل مقصد ادارہ جاتی اصلاحات، کاموں کے درمیان بہترہم آہنگی اورتال میل، نظام کی درستگی ، تاکہ جوکورس ان طلباء کو آفرکئے گئے ہیں ان میں ان کی تعداد بھی بہترہواوران کی صلاحیتوں میں بھی مزید نکھارآئے ۔
مزید یہ کہ گورنمنٹ نے ادویہ سازی کے اجزا کے تعلق سے حال ہی میں ایک خصوصی اسکیم پروڈکشن لنک انویسٹ منٹ  کو بھی متعارف کرایاہے ، جس کے ذریعہ نئی انڈسٹری میں نئے لوگوں کو ان سے متعارف کرایاگیاہے ، جن میں خاص طورپر ابتدائی مواد  ادویہ سازی سے متعلق اکائیوں ، این آئی پی ای آرایس کے تعاون سے متعدد اسکیموں کے ذریعہ تکنیکی مدد اور ٹیسٹنگ کی سہولت وغیرہ فراہم کرائی جارہی ہے ۔
مذکورہ بالا اطلاع کیمیااور کھاد کے مرکزی وزیر ڈاکٹرمنسکھ مانڈیہ نے آج لوک سبھا میں تحریری جواب میں دی ہے ۔
ماحولیات، جنگلات اور موسمیاتی تبدیلی کی وزارت
حکومت ہمالیہ کے گلیشیئرز میں ہونے والی تبدیلیوں کی نگرانی کے لیے باقاعدہ سائنسی مطالعہ کر رہی ہے
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے راجیہ سبھا میں ایک تحریری جواب میں بتایاکہ موسمیاتی تبدیلی اور گلیشیرز پر اس کے اثرات ایک عالمی چیلنج ہے جس کے لیے عالمی کوششوں اور اقدامات کی ضرورت ہے۔ حکومت ہند گلیشیروں کی حفاظت کے لیے پرعزم ہے اور اس نے متعدد موافقت اور تخفیف کے اقدامات کے ذریعے اثرات کو کم کرنے کی کوششیں کی ہیں۔ اس میں موسمیاتی تبدیلی پر قومی ایکشن پلان کے تحت کئی پروگرام شامل ہیں۔ نیشنل مشن فار سسٹیننگ ہمالیائی ایکو سسٹم اور نیشنل مشن آن اسٹریٹجک نالج فار کلائمیٹ چینج کے تحت ہمالیائی گلیشیئرز کے مطالعہ کے لیے مختلف آر اینڈ ڈی پروجیکٹس کی مدد کی جارہی ہے۔
ہمالیائی ریاستوں کے کئی علاقوں کو نیشنل پارکس یا پروٹیکٹڈ ایریاز بھی قرار دیا گیا ہے، جیسے کہ گنگوتری نیشنل پارک، نندا دیوی بایوسفیئر ریزرو، اور عظیم ہمالیائی نیشنل پارک۔
اس کے علاوہ، حکومت ہند اپنی مختلف تنظیموں جیسے واڈیا انسٹی ٹیوٹ آف ہمالین جیولوجی، نیشنل سینٹر فار پولر اینڈ اوشین ریسرچ، جیولوجیکل سروے آف انڈیا اور انڈین اسپیس ریسرچ آرگنائزیشن کے ذریعے ہمالیائی گلیشیئرز میں ہونے والی تبدیلیوں کی نگرانی کے لیے باقاعدہ سائنسی مطالعہ کر رہی ہے۔
اقوام متحدہ کے فریم ورک کنونشن آن کلائمیٹ چینج  کی کانفرنس آف پارٹیز  کے حتمی نتائج مختلف قومی حالات کی روشنی میں مختلف ذمہ داریاں اور متعلقہ صلاحیتیں، جیسا کہ ترقی پذیر ممالک پر لاگو ہوتا ہے ،مشترکہ اصولوں کو مدنظر رکھتے ہوئے وسیع مذاکرات کے بعد تمام فریقین کے اتفاق رائے سے منظور کیے گئے مختلف فیصلوں کی شکل میں ہیں۔ اسی مناسبت سے بھارت کی طرف سے اٹھائے جانے والے اقدامات بھی مذکورہ بالا اصولوں پر مبنی ہیں۔ ان میں ہندوستان کی تازہ ترین قومی سطح پر طے شدہ شراکت اور 2070 تک خالص صفر کا اعلان اور تخفیف اور موافقت کے مقاصد کے لئے وسیع پیمانے پر اقدامات، پروگراموں اور اسکیموں کے ساتھ گھریلو آب و ہوا کی کارروائی میں کوششیں شامل ہیں۔
صدر جمہوریہ کا سکریٹریٹ
صدر جمہوریہ نے ایسٹر کے موقع پر مبارکباد پیش کی
نئی دہلی، 11 اپریل 2020، صدر جمہوریہ ہند جناب رام ناتھ کووند نے اپنے پیغام میں ایسٹر کی مبارکباد دی ہے۔ انہوں نے اپنے پیغام میں کہا:
ایسٹر کے مبارک موقع پر میں اپنے تمام ہم وطنوں اور خصوصی طور پر ہندوستان اور بیرون ملک رہنے والی عیسائی برادری کے تمام اراکین کو ایسٹر کی مبارکباد اور نیک خواہشات پیش کرتا ہوں۔
ایسا یقین کیا جاتا ہے کہ یسوع مسیح اس دن دوبارہ جی اٹھے تھے اور اس خوشی کو ایسٹر کے جشن کے طور پر منایا جاتا ہے۔ عیسائیوں کے لئے ایک بہت ہی مقڈس تہوار، ایسٹر لوگوں کو محبت، قربانی اور معاف کرنے کی ترغیب دیتا ہے۔ آیئے ہم بھی یسوع مسیح کی تعلیمات سے سیکھتے ہیں اور کل انسانیت کی بہبود کے لئے مل کر کام کرتے ہیں۔
میری خواہش ہے کہ اس تہور کے ذریعہ ہمارے درمیان آپسی اتحاد کا جذبہ مضبوط ہو اور ہمارے ملک اور سماج کی خوشحالی اور فلاح کے لئے ہم سب پر عزم رہیں اور آگے بڑھتے رہیں۔ اس وقت ہم یہ بھی حلق لیں کہ کووڈ۔ 19 سے پیدا ہونے والی فات کا سامنا کرنے میں ہم سب ’سوشل ڈسٹینسنگ‘ و دیگر ہدایات پر عمل کرتے ہوئے اس مقدس تہوار کوگھر میں رہ کر اپنے خاندان کے ساتھ منائیں۔
۔۔۔۔۔۔۔۔۔۔۔
م ن۔ ش ت۔ن ا۔
U-1626
(Visitor Counter : 118
وزارت دفاع
89 جینٹل مین کیڈٹس نے گیا  کی افسروں کی تربیتی اکیڈمی سے 12 جون ، 2021 کو پاس آؤٹ کیا
نئی دہلی،12 جون ، 2021/89 جینٹل مین کیڈٹس نے  کے 20 -46 کورس، تکنیکی اینٹری اسکیم  کے 60 جینٹل مین کیڈٹس ، 43 کورس اور نو آسام رائفلز کے ) بہار کے گیا میں قائم آفیسرز ٹریننگ اکیڈمی سے پاس آؤٹ کیا۔ ایک شاندار پاس آؤٹ پریڈ میں کووڈ پروٹوکول پر عمل کرتے ہوئے آج یہ تقریب منعقد کی گئی ۔ ٹی ای ایس کورس کے نوجوان افسران اب ملیٹری کالجوں الیکٹرانک اور میکینیکل انجینئرنگ سکندرآباد ، ملیٹری کالج آف ٹیلی کمیونکیشن انجینئرنگ ، مہو اور کالج آف ملیٹری انجینئرنگ کے مختلف آرمی کیڈٹ ٹریننگ ونگ میں انجینئرنگ کی ڈگری حاصل کرنے کا عمل شروع کریں گے۔
پریڈ سے خطاب کرتے ہوئے کمانڈینٹ نے جینٹل مین کیڈٹس کو ان کی عمدہ مشق پر مبارکباد دی اور نوجوان افسران سے زور دے کر کہا کہ وہ اپنے قوم اور اپنے اساتذہ کا سر فخر سے بلند کریں۔ وہ بے لوث اور پیشہ ورانہ خدمات انجام دیں ۔
آفیسرز ٹریننگ اکیڈمی گیا، کا قیام 18 جولائی ، 2021 کو کیا گیا تھا جس کا مقصد شوریہ گیان سنکلپ  ہے۔
۔۔۔
م ن ۔ اس۔ ت ح ۔
U –5388
(Visitor Counter : 116
نوجوانوں کے امور اور کھیل کود کی وزارت
کھیلو انڈیا یونیورسٹی گیمز 2021 میں ثقافتی پروگرام تسکین کے لیے ایک شاندار ایونٹ ہے:کے آئی یوجی ایتھلیٹس
جین یونیورسٹی کے طلباء 25 اپریل 2022 سے 02 مئی 2022 تک ثقافتی پروگراموں اور دستکاری کے اسٹالز کا انعقاد کرنے کے لیے جمع ہوئے ہیں
جہاں کھلاڑی دن کے وقت اپنے مختلف مقابلوں میں سخت محنت کرتے ہیں، وہیں جین یونیورسٹی کے طلباء، جو کہ بنگلورو میں کھیلو انڈیا یونیورسٹی گیمز 2021 کی میزبانی کر رہی ہے، نے 25 اپریل 2022 سے 02 مئی 2022 تک ایک ثقافتی پروگرام کے ذریعے کھلاڑیوں کی تفریح اور ماحول کو خوش گوار بنانے کی ذمہ داری لی ہے۔
جین یونیورسٹی کیمپس کے ایک وسیع وعریض میدان میں ثقافتی پروگرام کے منتظمین نے ایک بہت بڑا اسٹیج بنایا ہے جس پر آٹھ روزہ پروگرام کے دوران رقص، موسیقی اور فیشن کے علاوہ دیگر فنون کا مظاہرہ کیا جائے گا۔ ثقافتی پروگرام، جو کہ کھیلو انڈیا یونیورسٹی گیمز 2021 میں موجود تمام لوگوں  کے لیے کھلا ہے، اس میں دلچسپ اشیاء جیسے کاویری دستکاری ، جوٹ بیگز اور قدرتی صابن سمیت متعدد اسٹالز بھی ہیں۔ کھیلو انڈیا یونیورسٹی گیمز 2021 کے منتظمین نے اس بات کو بھی یقینی بنایا ہے کہ وہاں ایک مضبوط حفاظتی نظام موجود ہو تاکہ اس بات کو یقینی بنایا جا سکے کہ تمام افراد کیمپس میں خودکو محفوظ محسوس کریں، جبکہ کھیل اور ثقافتی تقریبات دن بھر منعقد ہوتی ہیں۔
تقریب کے لیے فنکاروں کا انتخاب کیسے کیا گیا اس کے بارے میں بات کرتے ہوئے، پورے ثقافتی پروگرام کی کوآرڈی نیٹر اور جین یونیورسٹی کی طالبہ نکیتا سل نے کہا، ’’ جین یونیورسٹی کے تمام کالجوں میں رقص، موسیقی اور فیشن کے لیے اپنی پیشہ ور ٹیمیں ہیں۔ کالجوں نے ثقافتی تقریب میں پیش کیے جانے والے ہر آرٹ فارم کے لیے اپنی ٹیمیں بھیجی ہیں۔ یونیورسٹی میں چھ کیمپس ہیں اور ہر کیمپس مکمل طور پر چار سے پانچ پرفارمنس دے رہا ہے۔‘‘
پنجابی یونیورسٹی کی ایک والی بال کھلاڑی - ونشیکا ورما نے سخت شکست کے بعد ثقافتی پروگرام سے خوب لطف اٹھایا، ’’ ہم نے ثقافتی پروگرام میں بہت مزہ کیا، ہم نے بہت لطف اٹھایا۔ ایونٹ کے اختتام تک تمام تناؤ دور ہو گیا۔ ہم کوارٹر فائنل میں شکست کے بعد وہاں گئے تھے، اس لیے شکست کے بعد سکون حاصل کرنے کا یہ ایک اچھا طریقہ تھا۔ ہم نے بالی ووڈ اور پنجابی گانوں پر رقص کیا۔‘‘
ایزلماتھی ڈی پی ، جوایس آر ایم یونیورسٹی کا حصہ ہیں، جنھوں نے والی بال کے مقابلے میں طلائی تمغہ جیتا ہے ، نے کہا، ’’ ہم اپنے سیمی فائنل میچ کے بعد ثقافتی تقریب میں گئے، ہم نے وہاں رقص کیا اور فنی مظاہروں اور موسیقی کالطف اٹھایا۔ ہم اپنے فائنل کے بارے میں تھوڑا گھبرائے ہوئے تھے حالانکہ ہم نے ابھی سیمی فائنل جیتا تھا، اس لیے ٹیم کے لیے ثقافتی تقریب میں جانا اور کچھ مزہ کرنا اچھا تھا۔‘‘
کھیلو انڈیا یونیورسٹی گیمز 2021 میں شامل تمام عملہ آئندہ چند دنوں میں ایک تفریح کےلیے تیار ہے کیونکہ اسے مختلف قسم کے شوز دیکھنے کا موقع ملے گا جن میں ایکیم ڈانس، اسٹینڈ اپ کامیڈی، ہم عصر رقص، کتھک اور فری اسٹائل ڈانس شامل ہیں ۔
شہری ہوابازی کی وزارت
اٹھائیس فروری 2021 کو 313668 گھریلو مسافروں نے فضائی سفر کیا
پچیس مئی 2020 کو گھریلو پروازیں شروع ہونے کے بعدسے مسافروں کی اب تک کی سب سے بڑی تعداد
نئی دہلی، یکم مارچ 2021: شہری ہوابازی کے وزیر مملکت  جناب ہردیپ سنگھ پوری نے کہا ہے کہ 28 فروری 2021 کو گھریلو پروازوں کی تعداد 2353 رہی ، جس پر 313668 مسافروں نے سفر کیا۔انہوں نے مزید کہا کہ 25 مئی 2020 کو گھریلو پروازیں بحال ہونے کے بعد یہ اب تک کی سب سے بڑی تعداد ہے۔
28 فروری 2021 کو کُل 4699 پروازیں چلیں اور ہوائی اڈوں پر کُل 617824 افراد پہنچے ۔
کووڈ-19 عالمی وبا کے پیش نظر 24 مارچ 2020 کی آدھی رات سے گھریلو پروازوں کی آمدورفت بند کردی گئی تھی۔ دو ماہ بعد 25 مئی 2020 کو پروازیں پھر شروع کی گئی تھیں۔
صدر جمہوریہ کا سکریٹریٹ
صدر جمہوریہ جناب رام ناتھ کووند نےآسام ، بہار اور اترپردیش کے سیلاب زدہ علاقوں کے لئے ریڈ کراس کی جانب سے فراہم کرائے جانے والے راحت اور بچاؤ کا سامان لے جانے والے9 ٹرکوں کو جھنڈی دکھا کرروانہ کیا
نئی دہلی، 24 جولائی 2020، صدر جمہوریہ جناب رام ناتھ کووند نے 24 جولائی 2020 کو ریڈ کراس کا سامان لے جانے والے9 ٹرکوں کو راشٹرپتی بھون سے جھنڈی دکھا کر روانہ کیا، اس موقع پر مرکزی وزیر برائے صحت اور کنبہ بہبود ڈاکٹر ہرش وردھن بھی موجود تھے۔ یاد رہے کہ صدر جمہوریہ انڈین ریڈ کراس سوسائٹی کے صدر کے منصب پر بھی فائز ہیں۔
آسا، بہار اور اترپردیش کے سیلاب زدہ افراد کے لئے راحت اور بچاؤ کا سامان دہلی سے متعلقہ ریاستوں کے لئے ٹرین کے ذریعے روانہ کیا جائے گا۔ یہ سامان متعلقہ ریاستوں کی ریڈ کراس کی شاخوں کے ذریعے وصول کیا جائے گا۔
راحت اور بچاؤ کے سامان میں ترپال کے خیمے، ساڑیاں، دھوتیاں، سوتی کمبل، کچن کا سامان ، مچھر بھگانے والی دوائیں، چادریں، بالٹیاں، اور پانی صاف کرنے والی مشینوں کے دو یونٹ بھی شامل ہیں۔ علاوہ ازیں کووڈ – 19 سے بچاؤ کے سامان میں سرجیکل ماسک ، پی پی ای کٹس، دستانیں اور منہ کا بچاؤ کرنے والے ماسک بھی راحت اور بچاؤ کے سامان میں شامل ہیں۔
۔۔۔۔۔۔۔۔۔۔۔
U-4117
م ن۔ ق ر۔
(Visitor Counter : 179
ارضیاتی سائنس کی وزارت
انڈین مرچنٹس چیمبر  کے صدر نے مرکزی وزیر ڈاکٹر جتیندر سنگھ سے ملاقات کی، ارضیاتی سائنسز کی وزارت کی جانب سے شروع کی گئی 75 روزہ ساحلی صفائی مہم کے ایک حصے کے طور پر ممبئی کے سمندری ساحل کی صفائی کے لیے تعاون پیش کیا
انڈین مرچنٹس چیمبر  کے صدر اننت سنگھانیا، جو جے کے انٹرپرائزز کے سی ای او بھی ہیں، نے آج سائنس و ٹیکنالوجی کے مرکزی وزیر مملکت ؛ ارضیاتی سائنس کے وزیر مملکت ؛ وزیر اعظم کے دفتر، عملہ، عوامی شکایات، پنشن، جوہری توانائی اور خلاء کے وزیر مملکت، ڈاکٹر جتیندر سنگھ سے ملاقات کی اور اس سال 5 جولائی سے وزارت ارضیاتی سائنسز کی جانب سے شروع کی گئی 75 روزہ ساحلی صفائی مہم کے ایک حصے کے طور پر ممبئی کے سمندری ساحل کی صفائی کے لیے تعاون پیش کیا۔
جناب سنگھانیا، جو آئی ایم سی کی منیجنگ کمیٹی کے اراکین کے ساتھ تھے، نے کہا کہ انہوں نے نہ صرف اس مہم میں شامل ہونے کا عہد کیا بلکہ ’’کوئن نکلیس‘‘ ،جو کہ مشہور نام ہے جس سے میرین ڈرائیو بیچ کوجانا جاتا ہے، کی بحالی اور زیبائش کے لیے اپنے وسائل کو متحرک کرنے کا بھی وعدہ کیا۔
ڈاکٹر جتیندر سنگھ نے آئی ایم سی کی طویل روایت کو یاد کیا جو بھارت کے سب سےقدیم بزنس چیمبرز میں سے ایک ہے اور جس کو ایک وقت میں مہاتما گاندھی کے اس کے رکن ہونے کا اعزاز حاصل تھا۔ انہوں نے کہا، لوگوں کے مفاد کی قومی مہم کے لیے اپنی قوت کا استعمال کرنے کے آئی ایم سی کے طویل ریکارڈ کے ساتھ یہ مناسب ہوگا کہ وہ پہلی طویل تر ساحلی صفائی مہم ’’ سوچھ ساگر-سوچھ بھارت‘‘ کا بھی حصہ بنیں۔
ڈاکٹر جتیندر سنگھ نے کہا کہ وزیر اعظم نریندر مودی نے صفائی مہم کی قیادت کی ہے اور پوری قوم کو بھارت کے 7500 کلومیٹر طویل ساحل کو صاف ستھرا، محفوظ اور بنی نوع انسان کے لیے صحت مند رکھنے کی تحریک دی ہے۔ انہوں نے کہا کہ وزیر اعظم مودی مثالی قیادت لیے جانے جاتے ہیں، جس کا نتیجہیہ ہے کہ یہ پہل آہستہ آہستہ ایک بڑی مہم کی شکل اختیار کر گئی ہے۔
ڈاکٹر جتیندر سنگھ نے 17 ستمبر 2022 کو ’’ انٹرنیشنل کوسٹل کلین اپ ڈے‘‘ کے موقع پر جو اتفاق سے وزیر اعظم نریندر مودی کی سالگرہ بھی ہے اور جسے ملک میں ’’سیوادیوس ‘‘کے طورپر منایاجاتاہے ،1500 ٹن کچرا، خاص طور پر ایک بار استعمال ہونے پلاسٹک کو سمندر کے ساحلوں سے ہٹانے کے ہدف کو حاصل کرنے کے لیے سول سوسائٹی کے ممبران سے سرگرم تعاون مانگا۔
جناب سنگھانیا نے حکومت کے ایک بار استعمال ہونے والی پلاسٹک پر پابندی کے اقدام کی مکمل حمایت کی اور وزیرموصوف کو یقین دلایا کہ انڈین مرچنٹس چیمبر ممبئی کوسٹل زون میں ساحل سمندر کی صفائی کے لیےارضیاتی سائنسزکی وزارت کے ساتھ مل کر کئی سرگرمیاں انجام دے گا۔
ڈاکٹر جتیندر سنگھ نے واضح کیا کہ اس سال اپریل میں، ملک کے ساحلوں اور آبی ذخائر کی صفائی کا سب سے بڑا رضاکارانہ میلہ - جلوش-کلین کوسٹ ممبئی اور نوی ممبئی کے 16 مقامات پر منعقد کیا گیا تھا جس کا آغاز22،اپریل کو ارتھ ڈے پر دادر کے ساحل سے ہوا تھا۔ شہری گروپوں، بچوں اور نوجوانوں کے فورم، کارپوریٹس، غیر منافع بخش تنظیموں، کونسلر عملہ کے ساتھ ساتھ میونسپل کارپوریشن آف گریٹر ممبئی  اور مہاراشٹر کی حکومت کے مینگرو فاؤنڈیشن سے تعلق رکھنے والے ممبئی کے ہزاروں لوگوں نے اس مشترکہ ایکشن پلان میں شرکت کی۔
ڈاکٹر جتیندر سنگھ نے کہا، یہ ایک عوامی مہم ہے اور انھوں نے ہر ایک سے رائے مانگی کہ اس مہم کو کس طرح سے بہتر طریقے سے مزید مضبوط کیاجائے جس نے پہلے ہی عوام اور قوم کے تصور کو اپنی گرفت میں لے لیا ہے۔ انہوں نے کہا کہ ارضیاتی سائنسز کی وزارت اس کی قیادت کر رہی ہے لیکن ساتھ ہی ساتھ ’’مکمل حکومت ‘‘ کا نظریہ اختیار کر رہی ہے۔
محنت اور روزگار کی وزارت
ای ایس آئی سی نے بیمے والے کارکنوں اور بیمے والی خواتین کو بہتر خدمات فراہم کرنے کے لیے بڑے پالیسی اقدامات کیے
نئی دہلی، 23 فروری، 2121 / ملازمین کے ریاستی بیمہ کارپوریشن ای ایس آئی سی نے 184ویں میٹنگ میں جو 22.02.2021 کو محنت اور روزگار کے وزیر مملکت آزادنہ چارج جناب سنتوش کمار گنگوار کی قیادت میں منعقد کی گئی ۔ اپنی خدمات بہم پہنچانے میں بہتری لانے اور اپنے بیمہ کارکنوں کو فائدہ پہنچانے کے لیے طبی بنیادی ڈھانچے کو مستحکم بنانے کے لیے بہت سے اہم فیصلے کیے ہیں۔
خاص باتیں :
- زچگی کے فائدے حاصل کرنے والی بیمہ شدہ خواتین کے بیماری کے فائدے حاصل کرنے کے لیے معاون شرائط میں نرمی۔
- جنوری سے جون 2021 کی مدت میں فائدے کے لیے بیماری اور زچگی کے فائدے حاصل کرنے کے لیے معاون شرائط میں نرمی۔
- ای ایس آئی سی ہریدوار ، اتراکھنڈ میں 50 سپر اسپیشلٹی بستروں سمیت 300 بستروں والے اسپتال کی تعمیر کرے گا۔
- ای ایس آئی سی آندھرا پردیش میں وشاکھاپٹنم میں اضافی 50 بستروں والے ایس ایس ٹی ونگ کے ساتھ 350 بستر وں والا اسپتال تعمیر کرے گا۔
- تلنگانا میں ، حیدرآباد میں ای ایس آئی سی سپر اسپیشلٹی اسپتال اور میڈیکل کالج میں نیگیٹیو پریشر آئی سی یو کا قیام۔
- ای ایس آئی کارپوریشن نے سال 21-2020 اور سال 22-2021 اور سال 22-2021 کے لیے کارکردگی بجٹ کے لیے نظرثانی شدہ تخمینوں اور بجٹ تخمینوں کی منظوری دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –1879
(Visitor Counter : 131